wickkiey/tamil-wikipedia-chunked huggingface dataset:
# இணைக் கணிப்பீடு

## இணைச் செயற்பாடு வகைகள்

### தன்னியக்க இணைச் செயற்படுத்தல்

இருமமாக்கியால் ஒரு வரிசைமுறையிலான நிரலின் தன்னியக்க இணைச் செயற்படுத்தப்படுவது என்பது இணைக் கணிப்பீட்டின் புனித புத்தகமாகும். இருமமாக்கி ஆராய்ச்சியாளர்கள் பல ஆண்டுகள் பணி மேற்கொண்டபோதிலும் தன்னியக்க இணைச் செயற்படுத்தல் குறைந்த வெற்றியையே கொண்டிருக்கிறது.  
முதன்மை இணை நிரலாக்க மொழிகள், திட்டவட்டமான இணை அல்லது (பொருந்தும்வகையில்) சிறிதளவே உள்ளார்ந்தவை என எதுவாகவும் இருக்கலாம், இங்கு ஒரு நிரலர் இணைச் செயற்படுத்தலுக்கான கட்டளைகளை இருமமாக்கிக்கு வழங்குகிறது. முழுமையாக உள்ளார்ந்தைவையாக இருக்கும் சில இணை நிரலாக்க மொழிகளும் இருக்கின்றன —SISAL, பாரலல் ஹாஸ்கெல் மற்றும் (FPGAக்களுக்கு) மிட்ரியான்-C.
# இணைக் கணிப்பீடு

## இணைச் செயற்பாடு வகைகள்

### பயன்பாடு சோதனை செய்தல்

ஒரு கணிப்பொறி எவ்வளவக்கெவ்வளவு பெரிதாகவும் சிக்கலானதாகவும் இருக்கிறதோ அந்த அளவுக்கு அதன் பழுதடையும் தன்மையும் அதிகரிக்கும் மற்றும் தோல்விகளுக்கிடையிலான சராசரி நேரம் குறைவாகவே இருக்கும். பயன்பாடு சோதனை செய்தல் என்னும் உத்தி மூலம் கணிப்பொறி அமைப்பு பயன்பாட்டினை ஒரு "நொடிப்பு நிழற்படமெடுக்கிறது" - தற்போதைய அனைத்து ஆதார ஒதுக்கீடுகள் மற்றும் மாற்றம்கொள்ளக்கூடிய நிலைகளின் ஒரு பதிவு ஆகும் இது ஒரு உள்ளார்ந்த கொட்டிடம் போன்றதாகும்; கணிப்பொறி தோல்வியுறும் பட்சத்தில் நிரலை மீட்டெடுக்க இந்த தகவல் பயன்படுத்தப்படலாம். பயன்பாடு சோதனை செய்தல் என்றால் நிரல் ஆரம்பத்திலிருந்து தொடங்குவதற்குப் பதிலாக தன்னுடைய கடைசி பரிசோதனை இடத்திலிருந்து மட்டுமே மீண்டும் தொடங்கலாம் என்று பொருள். பல மாதங்களுக்கு இயங்கக்கூடிய ஒரு பயன்பாட்டிற்கு இது முக்கியமானதாகும். செய்முறை குடிபெயர்தலை எளிமைப்படுத்துவதற்குப் பயன்பாட்டு சோதனை செய்தல் பயன்படுத்தப்படலாம்.
# இணைக் கணிப்பீடு

## படித்தீர்வுக்குரிய வழிமுறைகள்

இணை கணினிகள் பெரியதாகவும் வேகமாகவும் ஆகவும், முன்னர் இயங்குவதற்கு நீண்ட நேரம் எடுத்துக்கொண்ட கணக்குகளைத் தீர்ப்பது சாத்தியமானது. இணை கணிப்பீடு பல புலங்களில் பயன்படுத்தப்படுகிறது, அவை உயிரித்தகவலியல் (புரத மடிப்புகள்) முதல் பொருளாதாரம் (கணக்கியல் நிதி) வரையில் பரந்து விரிந்து இருக்கிறது. இணைக் கணிப்பீட்டு பயன்பாடுகளில் காணப்படும் மிகப் பொதுவான வகை கணக்குகள்:  
- அடர்த்தியான நேரியல் இயற்கணிதம்
- அடர்த்தியற்ற நேரியல் இயற்கணிதம்
- அலைமாலை வழிமுறைகள் (கூலே-டூகீ வேக ஃபோரியர் உருமாற்றம் போன்றவை)
- *n* -கட்டமைப்பு கணக்குகள் (பார்னெஸ்-ஹட் உருவகப்படுத்தல் போன்றவை)
- வடிவமைக்கப்பட்ட கிரிட் கணக்குகள் (லாட்டிஸ் போல்ட்ஸ்மான் வழிமுறைகள் போன்றவை)
- வடிவமைக்கப்படாத கிரிட் கணக்குகள் (குருகணுபகுப்பாய்வில் காணப்படுவது போன்றவை)
- மான்டே கார்லோ உருவகப்படுத்தல்
- சேர்மானத்துக்குரிய ஏரணம் (முரட்டு மறையீட்டு நுட்பம் போன்றவை)
- வரைபட குறுக்குகோடு (படித்தீர்வுகள் வகைப்பிரிப்பு போன்றவை)
- செயல்மிகு நிரலாக்கம்
- கிளைவிடுதல் மற்றும் இணைதல் வழிமுறைகள்
- வரைகலைக்குரிய மாதிரிகள் (மறைந்திருக்கும் மார்கோவ் மாதிரிகளைக் கண்டறிதல் மற்றும் பேயிசியான் வலையமைப்புகளைக் கட்டுதல் போன்றவை)
- முடிவுள்ள-நிலை கணிப்பொறி உருவகப்படுத்தல்
# இணைக் கணிப்பீடு

## வரலாறு

உண்மையான (MIMD) இணைச் செயற்பாடுகளின் மூலங்கள் ஃபெடிரிகோ லூய்கி, கோண்டே மொனாபிரியா மற்றும் அவருடைய "சார்லஸ் பாப்பேஜ் அவர்களால் கண்டுபிடிக்கப்பட்ட பகுப்புமுறை பொறியின் மேலோட்ட திட்டம்" ஆகியவற்றை எட்டுகிறது. 1954 ஆம் ஆண்டில் ஐபிஎம், ஜீன் அம்தால் முதன்மை கட்டுமானர்களில் ஒருவராக இருந்த ஒரு செயல்திட்டத்தின் மூலம் 704-ஐ அறிமுகப்படுத்தியது. முழுமையாக தானியங்கி மிதவைப் புள்ளி கணக்கியல் கட்டளையைப் பயன்படுத்தும் வர்த்தகரீதியாக கிடைக்கப்பெறும் முதல் கணினியாக ஆனது.  
1958 ஆம் ஆண்டு ஏப்ரலில், எஸ்.கில் (ஃபெர்ரான்டி) அவர்கள் இணை நிரலாக்கம் மற்றும் கிளைப்படுத்தி காத்திருத்தலின் தேவையைப் பற்றி விவாதித்தார். மேலும் 1958 ஆம் ஆண்டிலேயே, ஐபிஎம் ஆராய்ச்சியாளர்கள் ஜான் கோகெ மற்றும் டேனியல் ஸ்லாட்நிக் ஆகியோர் எண்கணித கணிப்பீடுகளில் இணைச் செயற்பாடுகளின் பயன்பாட்டை முதன் முதலாக விவாதித்தனர். 1962 ஆம் ஆண்டில் பர்ரோக்ஸ் கார்ப்போரேஷன் D825 ஐ அறிமுகப்படுத்தியது, நான்கு செயலி கணினியான இது குறுக்குத்தண்டு இணைப்புமாற்றி மூலம் 16 நினைவக நிரல்கூறுகள் வரை அணுக்கம் செய்தது. 1967 ஆம் ஆண்டில் அம்தால் மற்றும் ஸ்லாட்னிக், தகவல் செயல்பாட்டு அமைப்புகளின் அமெரிக்க கூட்டமைப்பு மாநாட்டில் இணை செயல்பாட்டு சாத்தியம் பற்றிய ஒரு வாதத்தை வெளியிட்டனர். 1964 ஆம் ஆண்டில், லாரன்ஸ் லிவர்மோர் தேசிய பரிசோதனைக் கூடம் ஸ்லாட்நிக் ஒரு மிகப்பெரும் இணை கணிப்பொறியைக் கட்டுவதற்குப் பரிந்துரை செய்தார். 1976 ஆம் ஆண்டில் அது தன்னுடைய முதல் நிஜ பயன்பாட்டினை இயக்க இறுதியாகத் தயாரானபோது க்ரே-1 போன்ற வர்த்தரீதியான சூப்பர்கணிப்பொறிகளால் அது விஞ்சப்பட்டது.
# நவீன் பட்நாய்க்

**நவீன் பட்நாயக் ** (Naveen Patnaik)(ஒரியா:ନବୀନ୍ ପଟ୍ଟନାୟକ) (பிறப்பு 16 அக்டோபர் 1946) ஒரிசா மாநிலத்தைச் சேர்ந்த ஓர் இந்திய அரசியல்வாதி. ஒரிசாவின் மாநிலக் கட்சியான பிஜு ஜனதா தளம் கட்சியின் தலைவரும் அம்மாநில முதலமைச்சரும் ஆவார்.
# நவீன் பட்நாய்க்

## தனி வாழ்க்கை

நவீன் பட்நாயக் ஒரிசாவின் கட்டக் நகரில் முன்னாள் முதலமைச்சர் பிஜு பட்நாயக் மற்றும் கியான் பட்நாயக்கிற்கு மகனாகப் பிறந்தார். ஏழு வயதிலேயே தேராதூன் நகரில் உள்ள வெல்கம் சிறுவர் பள்ளியில் சேர்ந்தார். ஆனால் பின்னர் இங்குள்ள புகழ்பெற்ற டூன் பள்ளியில் சேர்ந்து தமது 17ஆவது வயதில் சீனியர் கேம்பிரிட்ஜ் சான்றிதழ் பெற்றார். தில்லிப் பல்கலைக்கழகத்திலிருந்து இளங்கலைப் பட்டம் பெற்றார்.
# நவீன் பட்நாய்க்

## தனி வாழ்க்கை

### குடும்பம்

திருமணம் புரியாது பிரம்மச்சாரியாக வாழ்கிறார். இவரது அண்ணன் பிரேம் பட்நாயக் ஓர் வணிகர். இவரது சகோதரி கீதா மேத்தா ஓர் புகழ்பெற்ற எழுத்தாளர் மற்றும் நியூ யார்க் நகரிலிருந்து வெளியாகும் ஆல்ப்பிரெட் ஏ. சினௌப் (Alfred A. Knopf) பத்திரிகையின் தலைமை ஆசிரியர் சன்னி மேத்தாவின் மனைவி.
# நவீன் பட்நாய்க்

## அரசியல் வாழ்வு

நவீன் தமது இளமையின் பெரும்பான்மைக் காலத்தில் ஒரிசா மற்றும் அரசியல் இரண்டிலிருந்தும் விலகியிருந்து எழுத்துப்பணியில் ஈடுபட்டிருந்தார். அவரது தந்தை பிஜு பட்நாயக்கின் மறைவிற்குப் பின்னரே அரசியலில் ஈடுபட்டார். 1996ஆம் ஆண்டு அஸ்கா தொகுதியிலிருந்து ஜனதா தளம் சார்பில் பதினொன்றாவது மக்களவைக்குத் தேர்ந்தெடுக்கப்பட்டார்.ஓராண்டிற்குப் பிறகு 1997ஆம் ஆண்டு ஜனதா தளத்திலிருந்து பிரிந்தார். பிஜு ஜனதா தளம் என்ற கட்சியை தோற்றுவித்து பாரதிய ஜனதா கட்சி தலைமையேற்ற தேசிய ஜனநாயக கூட்டணியில் இணைந்து நடுவண் அமைச்சில் சுரங்கத்துறை அமைச்சராகப் பணியாற்றினார்.பாரதிய ஜனதா கட்சியுடன் கூட்டணியில் ஒரிசா மாநில தேர்தல்களில் வெற்றி கண்டதால் 2000ஆம் ஆண்டு தமது நடுவண் அமைச்சுப் பதவியிலிருந்து விலகி புதிய கூட்டணி ஆட்சியின் முதல்வராக பொறுப்பேற்றார். ஊழலற்ற, ஏழைகளுக்கு நலம்தரும் திட்டங்களைச் செயல்படுத்தி வாக்காளர்களிடம் பெரும் செல்வாக்கு பெற்றார். அவர் மூன்று முறை தொடர்ந்து வெற்றிபெற இது வழி வகுத்தது. தமது தந்தையைப் போலவே தவறிழைக்கும் அதிகாரிகளை கட்டுப்படுத்தி மாநில நிர்வாகத்தை வளர்ச்சிக்கு துணை புரியும் வண்ணம் மாற்றினார்.  
2004ஆம் ஆண்டு நடந்த மாநிலத் தேர்தல்களிலும் பிஜேபி கூட்டணியில் பெரும்பான்மை பெற்று முதல்வராக தொடர்ந்தார்.இருப்பினும் 2007-08 ஆண்டுகளில் இரு கட்சிகளுக்குமிடையே பிணக்கு ஏற்பட்டது. இதனால் 2009ஆம் ஆண்டு நடந்த மாநில சட்டப்பேரவை மற்றும் மக்களவை தேர்தலில் பிஜேபியிடமிருந்து பிரிந்து மூன்றாம் அணியாக உருவான ஐக்கிய தேசிய முற்போக்குக் கூட்டணியில் இணைந்து போட்டியிட்டார். இத்தேர்தலில் 21 மக்களவைத் தொகுதிகளில் பதினான்கிலும் 147 சட்டப்பேரவைத் தொகுதிகளில் 103 தொகுதிகளிலும் வெற்றி பெற்று மே 21, 2009 அன்று மூன்றாம் முறையாக முதலமைச்சராகப் பொறுப்பேற்றார்..
# நவீன் பட்நாய்க்

## அரசியல் வாழ்வு

### எழுத்துப்பணி வாழ்வு

நவீன் மூன்று புத்தகங்களை எழுதியுள்ளார்:
- A Second Paradise: Indian Country Life 1590-1947 ,
- A Desert Kingdom: The people of Bikaner
- Garden of Life: An introduction to the Healing Plants of India
# செய்ன் ஆறு

**செய்ன் ஆறு** (Seine river) (;,)பிரான்சின் முக்கிய ஆறுகளுள் ஒன்று. இது பிரான்சின் உள்நாட்டு நீர்வழிகளில் முதன்மையானது. கிழக்கு பிரான்சில் ஆல்ப்ஸ் மலைத்தொடரருகே உருவாகி 776 கி.மீ. பாய்ந்து லே ஆவர் நகரருகே ஆங்கிலக் கால்வாயில் கலக்கிறது. கடலில் கலக்கும் இடத்திலிருந்து 120 கி.மீ. உட்பகுதிக்கு கடலில் செல்லும் கப்பல்கள் செல்லத்தக்க அகலமும் ஆழமும் செய்ன் ஆற்றுக்கு உள்ளது. அதன் நீளத்தின் அறுபது சதவிகிதத்துக்கு மேல் வர்த்தக ஆற்றுப்படகுகள் செல்ல உகந்ததாக உள்ளது. பொழுதுபோக்கு படகுகள் பாரீசின் கோச் ஆற்றிலும் , துராத் ஆற்றிலும் நகர்வலம் வருகின்றன.  
முப்பத்தியேழு பாலங்கள் பாரிசுக்கு உள்ளேயும், பன்னிரெண்டுக்கும் மேல் நகரத்திற்கு வெளியேயும் இந்த ஆற்றின் மேல் கட்டப்பட்டுள்ளன. போண்ட் அலெக்சாந்தர் மற்றும் போண்ட் நெவ்ப் ஆகியவை 1607 இல் கட்டப்பட்டவை.
# செய்ன் ஆறு

## ஆற்றின் ஊற்றுக்கண்

செய்ன் ஆற்றின் ஊற்றுக்கண், டிசோன் நகரின் வடகிழக்கில் 30 கி.மீ. தொலைவில் எனும் கொம்யூனில் அமைந்துள்ளது. இங்கு கெல்லோ-உரோமன் கோவிலின் எச்சங்கள் காணப்படுகின்றன. மேலும் ' செய்ன் பெண் தெய்வத்தின் ' சிலை கண்டெடுக்கப்பட்டு டிசோன் அருங்காட்சியகத்தில் வைக்கப்பட்டுள்ளது.
# செய்ன் ஆறு

## ஆற்றின் வழி

இன்று செய்ன் ஆற்றின் சராசரி ஆழம் 9.5 மீட்டர்கள் (31 அடி) ஆகும்.
# லே ஆவர்

**லே ஆவர்** (*Le Havre*) பிரான்சின் துறைமுக நகரங்களுள் ஒன்று. வட மேற்கு பிரான்சில் ஆங்கிலக் கால்வாய்க் கடற்கரையில் செய்ன் ஆறு கால்வாயில் கலக்கும் இடத்தில் அமைந்துள்ளது. 1517ல் உருவாக்கப் பட்ட இந்த நகரம் யுனெஸ்கோ உலக பாரம்பரியக் களங்களில் ஒன்றாகும். 2007ல் இதன் மக்கள் தொகை 179,751.
# ஆறுமுகமங்கலம்

**ஆறுமுகமங்கலம்** (Arumugamangalam ) இந்தியாவின் தமிழ்நாடு மாநிலம் தூத்துக்குடி மாவட்டம், ஸ்ரீவைகுண்டம் வட்டத்தில் உள்ள ஒரு கிராமம் ஆகும்.
# ஆறுமுகமங்கலம்

## இவ்வூரின் சிறப்பு

- ஆயிரத்தெண் விநாயகர் கோயில்.
- பாண்டியர்களின் கடல் தளம் கொற்கை இந்த ஊரில் இருந்து 300 மீட்டர் தான்.
- சுமார் 4 ஏக்கர் பரப்பளவு
- ஏழு நிலை ராஜகோபுரம் தற்காலம் கட்டப்பட்டது.
- ஆதிசங்கரர் சுவாமிகள் கணேச பஞ்ச ரத்தினம் பாடிய தலம்.
- நக்கீரர் சுவாமிகள் எழுதிய திருமுருகாற்றுப்படை மூலம் கிடைத்த ஊர்
-
# அசோக் கெலட்

**அசோக் கெலட் ** (<big>Ashok Gehlot</big>) இந்திய தேசிய காங்கிரசு அரசியல்வாதியும் இராசத்தான் மாநிலத்தின் 12ஆவது முதலமைச்சரும் ஆவார்.
# அசோக் கெலட்

## தனிவாழ்வு

அசோக் கெலட் இராசத்தானின் ஜோத்பூர் நகரில் 3 மே 1951 அன்று **லக்சுமண் சிங் கெலட்டிற்கு** மகனாகப் பிறந்தார். அறிவியல் மற்றும் சட்டத்தில் இளங்கலைப் பட்டமும் பொருளியலில் முதுகலைப் பட்டமும் பெற்றவர். சுனிதாவை மணந்திருக்கும் கெலட்டிற்கு வைபவ் என்ற மகனும் சோனியா என்ற மகளும் உள்ளனர்.. இராசத்தானின் சைனி சாதியைச் சேர்ந்தவர்.
# அசோக் கெலட்

## அரசியல் வாழ்வு

இளமை முதலே அரசியலில் ஈடுபாடு கொண்ட கெலட் 1980-84 காலத்தில் ஏழாவது மக்களவைக்கு ஜோத்பூர் தொகுதியிலிருந்து தேர்ந்தெடுக்கப்பட்டார். அதனைத் தொடர்ந்து எட்டாவது மக்களவை (1984–1989), பத்தாவது மக்களவை (1991–1996), பதினொன்றாவது மக்களவை (1996–1998), பனிரெண்டாவது மக்களவை (1998–1999)களில் அத்தொகுதியின் உறுப்பினராகத் தேர்ந்தெடுக்கப்பட்டார். 1999ஆம் ஆண்டு ஜோத்பூரின் சர்தார்புரா சட்டப் பேரவை தொகுதியில் போட்டியிட்டு வெற்றி பெற்றார். இதே தொகுதியிலிருந்து 2003ஆம் ஆண்டு தேர்தலிலும் 2008ஆம் ஆண்டு தேர்தலிலும் தொடர்ந்து வெற்றி பெற்றுள்ளார்.
# அசோக் கெலட்

## அரசியல் வாழ்வு

### நடுவண் அரசியல்

இந்திரா காந்தி, ராஜீவ் காந்தி மற்றும் பி. வி. நரசிம்ம ராவ் ஆய அமைச்சுகளில் கெலட் பணியாற்றியுள்ளார்.1982ஆம் ஆண்டில் சுற்றுலா வளர்ச்சி மற்றும் உள்நாட்டு விமானத்துறை துணை அமைச்சராகவும், பின்னர் விளையாட்டுத்துறை துணை அமைச்சராகவும் பணியாற்றி உள்ளார். 1985ஆம் ஆண்டு சுற்றுலா வளர்ச்சி மற்றும் உள்நாட்டு விமானத்துறை இணை அமைச்சராக பதவி உயர்வு பெற்றார். பின்னர் நெசவுத்துறை தனிப்பொறுப்புடன் இணைஅமைச்சராக பணியாற்றினார்.  
1994ஆம் ஆண்டு முதல் 1999 வரை இராசத்தான் பிரதேச காங்கிரசின் தலைவராக கட்சிப்பணி ஆற்றினார். 2004ஆம் ஆண்டு முதல் அனைத்திந்திய காங்கிரசின் பொதுச்செயலராக நியமிக்கப்பட்டார். பிப்ரவரி 2009 வரை இந்தப் பதவியில் நீடித்தார்.இமாச்சலப் பிரதேசம் மற்றும் சத்தீசுக்கர் மாநில காங்கிரசு நடவடிக்கைக்களின் மேற்பார்வையாளராக இருந்தார்.
# அசோக் கெலட்

## அரசியல் வாழ்வு

### மாநில முதல்வராக

1998ஆம் ஆண்டு முதன்முறையாக இராசத்தான் மாநில முதலமைச்சராகப் பொறுப்பேற்றார். 2003ஆம் ஆண்டு வரை ஐந்தாண்டுகள் ஆட்சியில் பஞ்ச நிவாரணம்,மின்னாற்றல் உற்பத்தி, கட்டுமான வளர்ச்சி, வேலைவாய்ப்புப் பெருக்கம் ஆகியவற்றில் முனைப்பாகச் செயல்பட்டார்.  
ஆயினும் 2003ஆம் ஆண்டு நடந்த சட்டப்பேரவை தேர்தல்களில் காங்கிரசு தோல்வியைத் தழுவியது. பாரதிய ஜனதா கட்சி ஆட்சியைக் கைப்பற்றி வசுந்தரா ராஜே சிந்தியா முதல்வராகப் பொறுப்பேற்றார். இருப்பினும் அவரது ஆட்சி பிற்பட்ட வகுப்பினர் குஜ்ஜர்களுக்கு சரியான தீர்வு காணாத நிலையில் 2008ஆம் ஆண்டு நடந்த பேரவைத் தேர்தல்களில் மீண்டும் காங்கிரசு வெற்றி பெற்றது.  
அசோக் கெலட் 13 திசம்பர் 2008 அன்று இரண்டாம் முறையாக இராசத்தான் முதலமைச்சராகப் பொறுப்பேற்றார்.  
|-  
|-
# கூ யா

**கூ யா** (Hú Jiā; முதல் பெயர் 胡嘉, Hú Jiā; பிறப்பு சூலை 25, 1973, பெஞ்சிங்) ஒரு சீன மனித உரிமைகள், சூழலியல், எயிட்ஸ் நோய், அரசு எதிர்ப்புச் செயற்பாட்டாளர். இவர் June Fourth Heritage & Culture Association அமைப்பின் இயக்குநரும் ஆவார். இவர் அரசுக்கு எதிராகச் செயற்பட தூண்டினார் என்ற குற்றச்சாட்டில், சீன அரசு இவருக்கு 3 1/2 ஆண்டுகள் கடும் சிறைத்தண்டனை விதித்துள்ளது. இவருக்கு 2008 ஆண்டிற்கான Sakharov Prize மனித உரிமைகள் விருது கிடைத்தது.
# சிச்சுவான்

**சிச்சுவான்** (Sichuan), தெற்கு சீனாவின் மாகாணம் ஆகும். இதன் தலைநகர் செங்டூ. “சிச்சுவான்” என்ற சொல்லுக்கு ”ஆற்றின் நான்கு சுற்றுகள்” என்று பொருள். 2009ம் ஆண்டின் கணக்கெடுப்பின் படி இதன் மக்கள்தொகை 8,16,20,000.
# சிச்சுவான்

## நிலநடுக்கம்

செப்டம்பர் 5, 2022 அன்று உள்ளூர் நேரம் 13.001 மணிக்கு சீனாவின் சிச்சுவான் மாகாணத்தில் 6.6 அளவுள்ள நிலநடுக்கம் ஏற்பட்டது.  
இது செங்டூவுக்கு தென்மேற்கில் 226 கி.மீ தூரத்திலுள்ள மலைப்பகுதி நகரான லுடிங்வுக்கருகே மையம் கொண்டு 10 கி.மீ. ஆழத்தில் நிலநடுக்க அளவீட்டில் 6.6 மதிப்புடைய அளவில் தாக்கியது. இதில் குறைந்தது 46 பேர் இறந்தனர். 2022 யூன் மாதம் 6.1 என்ற அளவுள்ள நிலநடுக்கம் இங்கு ஏற்பட்டது. இங்கு 2008ஆம் ஆண்டு 8.0 அளவுள்ள நிலநடுக்கம் ஏற்பட்டதில் 70,000 பேர் இறந்தனர்.
# கௌ சிசெங்

**கௌ சிசெங்** (சீனம்: 高智晟, பி. 1966) சீனாவின் முன்னாள் படைத்துறையாளர், தானாகப் படித்த வழக்கறிஞர். இவர் சீனாவின் முன்னணி மனித உரிமைகள் வழக்கறிஞர்களில் ஒருவராகத் திகழ்ந்தவர். இவர் மனித உரிமைகள் வழக்குகளை எடுத்தால், இவர் சீன இரகசிய காவல்துறையால் கடத்தப்பட்டு, சித்தரவதைக்கு உட்படுத்தப்பட்டு, தடுத்து வைக்கப்பட்டுள்ளார். இவருக்கு தற்போது என்ன நிலைமை என்பது யாருக்கும் தெரியாது. இவர் மார்ச் 2010 கடைசியாக வெளியே வந்தபோது, தனது குடும்பத்துக்காக சீன அரசை விமர்சிப்பதை கைவிடுவதாகக் கூறினார்.
# மரியாம்பிள்ளை சேவியர் கருணாரத்தினம்

வண. **மரியாம்பிள்ளை சேவியர் கருணாரத்தினம் அடிகள்** (*Rev. Father Mariampillai Xavier Karunaratnam*; ஏப்ரல் 12, 1951 - ஏப்ரல் 20, 2008) இலங்கைத் தமிழ், கத்தோலிக்க மதகுருவும், மனித உரிமைச் செயற்பாட்டாளரும் ஆவார். இவர் வடகிழக்கு மனித உரிமைச் செயலகத்தின் தலைவராகப் பணியாற்றியவர். 2008 ஏப்ரல் 20 இல் இவர் இலங்கை இராணுவத்தின் ஆழ ஊடுருவித்தாக்கும் படையணியினர் என நம்பப்படும் நபர்களால் படுகொலை செய்யப்பட்டார்.
# மரியாம்பிள்ளை சேவியர் கருணாரத்தினம்

## வாழ்க்கைச் உருக்கம்

கருணாரத்தினம் அடிகளார் யாழ்ப்பாணத்தில் பிறந்தவர். இலங்கை வங்கி பணியாற்றிய பின்னர் 1989 ஆம் ஆண்டில் கத்தோலிக்க திருச்சபையின் மதகுருவானார். இவர் வடகிழக்கு மனித உரிமைச் செயலகத்தை நிறுவி அதன் தலைவராக இருந்து செயல்பட்டார். யாழ்ப்பாணத்தின் அரசுசார்பற்ற அமைப்புகளின் கூட்டமைப்பின் தலவராகவும் பணியாற்றினார். இவர் விடுதலைப் புலிகளின் கட்டுப்பாட்டுப் பகுதிகளில் போர், மற்றும் சுனாமியினால் இடம்பெயர்ந்தவர்களின் மறுவாழ்வுப் பணிகளில் தீவிரமாக இருந்து செயல்பட்டார். வடக்கு கிழக்கு பகுதிகளில் மனித உரிமை மீறல்களைக் கண்காணிக்க வருமாறு ஐக்கிய நாடுகள் மற்றும் வெளிநாட்டு மனித உரிமை அமைப்புகளுக்கு அழைப்பு விடுத்தார்.
# மரியாம்பிள்ளை சேவியர் கருணாரத்தினம்

## படுகொலை

இவர் வன்னியில் ஞாயிறு ஆராதனையை முடித்து விட்டு திரும்பும் வழியில், மல்லாவி-வவுனிக்குளம் வீதியில் கிளைமோர் கண்ணிவெடியில் சிக்கி உயிரிழந்தார். இலங்கை இராணுவத்தின் ஆழ ஊடுருவித்தாக்கும் படையணியினரே இத்தாக்குதலை நடத்தியதாகக் குற்றம் சாட்டப்பட்டது.
# வியாசர்பாடி

1. REDIRECT வியாசர்பாடி ஜீவா
வியாசர்பாடி என்னும் பெயர் எப்படி வந்தது என்றால் வியாசர் முனிவர் இங்கு தவம் செய்ததால் இவ்விடம் இப்பெயர் பெற்றது. இங்கு புகழ்பெற்ற இரவீஸ்வரர் கோவில் உள்ளது. இத்தலத்தில் தான் இரவி என்னும் பெயர் கொண்ட சூரிய பகவான் சிவனின் அருள் வேண்டி தவம் இருந்து ஆசி பெற்றார். ஆதலால் தான் இத்தலம் அப்பெயர் பெற்றது.
வியாசர்பாடி ஜீவா தொடர்வண்டி நிலையம் தென்னிந்தியாவின் தொன்மையான நிலையங்களில் ஒன்றாகும். இங்கு அனைத்து ரக மக்களும் வாழ ஏற்ற இடம். குறிப்பாக ஏழைகளின் நண்பனாக விளங்கும் இடம்.
இதன் அருகாமையிலேயே வலதுபுறம் சென்ட்ரல் ரயில் நிலையம் மற்றும் பெருமை வாய்ந்த லோகோ பணிமனை இடம் அமைந்துள்ளது.
பகுப்பு சென்னை மாவட்ட ஆசிரியர்கள் தொடங்கிய கட்டுரைகள்
# சென் குவாங்செங்

**சென் குவாங்செங்** (பிறப்பு 12 நவம்பர் 1971) சீனாவைச் சேர்ந்த பார்வையற்றோருக்கான உரிமைகள், மனித உரிமைகள் செயற்பாட்டாளர். சிறுவயது முதலே கண் பார்வை இழந்த சென் தாமாகவே சட்டம் படித்தவர். பெண்கள் மற்றும் வறியவர்களின் உரிமைக்காகப் போராடும் இவர் *வெறுங்கால் வழக்கறிஞர்* என அழைக்கப்படுகிறார். அரசின் குடும்பநலத் திட்டங்களின் பெயரில் நடைபெறும் அதிகார மீறல்களையும் கட்டாயக் கருக்கலைப்புக்களையும் எதிர்த்துப் போராடி வருகிறார்.இவர் சீனாவின் சிற்றூர்களின் நடக்கும் மனித உரிமை மீறல்களை வெளியுலகுக்கு கொண்ணர்ந்ததற்காக அறியப்படுகிறார். இவர் அமெரிக்க ரைம் இதழோடு சீனாவின் *ஒரு பிள்ளை கொள்கை*யை விமர்சித்து, குறிப்பாக காலம் தாழ்த்திய கருக்கலைப்பை எதிர்த்துப் பேசியதால் கைது செய்யப்பட்டார். பின்னர் வேறு குற்றங்களுக்காக இவரை 4 ஆண்டுகள் சிறையில் அடைத்தனர். 2010 வெளியே வந்த இவர், சீனக் காவல்துறையின் வீட்டுக் கண்காணிப்பில் இருந்தார். 2012 ஏப்பிரல் மாதம் இவர் அமெரிக்க தூதரகத்தில் அடைக்கலம் கோரியதாக செய்திகள் தெரிவிக்கின்றன. பின்னர் தொடர்ந்த பல்வேறு பேச்சுவார்த்தைகளின் பின்பு 2012 மே 19 ஆம் திகதி இவர் ஐக்கிய அமெரிக்காவில் வந்திறங்கினார்.
# பாயிலின் விதி

.]]  
**பாயிலின் விதி** (*Boyle's law*) என்பது கன அளவின் மீதான அழுத்தத்துக்கு உட்படும் போது வாயுக்கள் எவ்வாறு நடந்து கொள்கின்றன என்பதை விளக்கும் விதி ஆகும். இவ்விதியின்படி மாறாத வெப்பநிலையில், ஒரு குறிப்பிட்ட நிறையுள்ள வாயுவின் அழுத்தமும் அதன் கன அளவும் எதிர் விகிதத் தொடர்பைப் பெற்றுள்ளன. இதனை 1662 ஆம் ஆண்டில் ராபர்ட் பாயில் என்னும் விஞ்ஞானி கண்டுபிடித்தார். இதனைக் கணித முறையில்,  
P ∞ 1/V, ( மாறாத வெப்பநிலையில் ) அல்லது
PV = k, (ஓர் மாறிலி)  
வெப்பநிலை T ஆகவும், வாயுவின் கன அளவு V1 ஆகவும் உள்ளபோது அழுத்தம் P1 ஆக இருக்கும். அதே வெப்பநிலையில் வாயுவின் கன் அளவு V2 ஆகவும் அதன் அழுத்தம் P2 ஆகவும் இருந்தால் இவ்விதியின்படி  
P1V1 =P2v2 = மாறிலி என்று எழுதலாம்.
ஓர் மூடிய நெகிழ்வான பாத்திரத்தில் வெப்பநிலையை மாற்றாமல் ஒர் குறிப்பிட்ட அளவு ( மாறாத திணிவு) வாயு அடைத்து கனவளவை குறைக்கும் போது குறிப்பிட்ட அளவு வாயு நெருங்கும் இதனால் அமுக்கம் அதிகரிக்கும் அதே போல் கனவளவை அதிகரிக்கும் போது அமுக்கம் குறையும்  
de:Thermische Zustandsgleichung idealer Gase#Gesetz von Boyle-Mariotte
# காலற்றிறன்

ஒரு பொருளின் **காலற்றிறன்** என்பது, அதன் மேற்பரப்பில் இருந்து கதிர்வீசுவதன் மூலம் வெப்பத்தை வெளிவிடும் திறனாகும். இத் திறனை கருபொருள் எனப்படும் பொருளின் வெளிவிடும் திறனோடு ஒப்பிட்டு அதன் வல்லமையைக் குறிப்பதாகும். காலல் என்றால் கக்குதல் அல்லது வெளிவிடுதல் என்று பொருள். இந்தக் காலற்றினைத் துறையியலர் ε அல்லது e எனக் குறிக்க்கிறார்கள். காலற்றிறன், பொருள் கதிர்வீசும் ஆற்றலின் அளவுக்கும், அதே வெப்பநிலையில் ஒரு கரும்பொருள் கதிர்வீசும் ஆற்றலின் அளவுக்கும் உள்ள விகிதம் ஆகும். ஒரு உண்மையான கரும்பொருளின் காலற்றிறன் 1 (ε = 1) ஆகும். ஆனால், பொதுவாக பொருட்களின் காலற்றிறன் ஒன்றிலும் குறைவாகவே (ε < 1) இருக்கும். காலற்றிறன் பண்பலகு இல்லாத ஓர் எண். பொதுவாகப் பொருளின் கருமைத் தன்மையும், மங்கல் தன்மையும் கூடும்போது காலற்றிறன் 1 ஐ அணுகும். தெறிக்கும் தன்மை கூடக்கூட பொருட்களின் காலற்றிறன் குறைந்துகொண்டு செல்லும். நன்றாக மினுக்கிய வெள்ளியின் காலற்றிறன் 0.02 ஆக இருக்கும்.  
காலற்றிறன் ஆனது வெப்பநிலை, காலற்கோணம், அலைநீளம் என்பவற்றில் தங்கியுள்ளது. ஒரு மேற்பரப்பின் காலற்றிறன் மாறிலியாக இருப்பதற்காக நிறமாலைசார் காலற்றிறனும், உறிஞ்சுதிறனும் அலைநீளத்தில் தங்கியிருப்பதில்லை என்று எடுத்துக்கொள்வது உண்டு. இது "சாம்பல்நிறப் பொருள் கருதுகோள்" என்பர். பொதுவாகப் "பொருளொன்றின் காலற்றிறன்" என்று குறிக்கப்பட்டாலும், பொருளொன்றின் காலற்றிறன் அதன் தடிப்பில் தங்கியுள்ளது. ஒரு பொருளின் காலற்றிறன் என்னும்போது அது முடிவிலித் தடிப்புக்கொண்ட பொருளின் காலற்றிறனையே குறிக்கும். அப்பொருளின் குறைந்த தடிப்புக்கொண்ட மாதிரிகளின் காலற்றிறன் மேற்குறித்த காலற்றிறனிலும் குறைவாகவே இருக்கும்.
# சவுதி அரேபியாவில் பெண்கள் உரிமைகள்

**சவுதி அரேபியாவில் பெண்கள் உரிமைகள்** இசுலாமியச் சட்ட முறைமையில் இருந்தும், அரேபிய பண்பாட்டில் இருந்தும் வரையறை செய்யப்படுகின்றன. ஆண் வழி அல்லது ஆண் ஆதிக்க வரலாற்றைக் கொண்ட சவுதி அரேபியாவில், ஆண் பெண் பிரிவினை, பெண்களின் கொளரவம் ஆகியவை முக்கியமானவை. உலகளாவிய நோக்கில், பெண்களுக்கு மிகக் குறைந்தளவிலான சுந்தந்திரங்களும், உரிமைகளும் உள்ள நாடுகளில் தென் அரேபியாவும் ஒன்று.  
எல்லாப் பெண்களும், அவர்கள் எந்த வயதுடையவராயினும் ஒரு ஆண் பாதுகாவலரை (guardian) வைத்திருக்க வேண்டும். பெண்கள் அரசியல் தேர்தல்களில் வாக்களிக்க முடியாது. உயர்ந்த பதவுகளுக்கு பெண்கள் போட்டு போடவோ, அல்லது தேர்தெடுக்கபப்டவோ முடியாது. உலகிலேயே இங்கே மட்டுமே பெண்கள் வாகனம் ஓட்ட முடியாது. பலகலைக்கழகக் கல்வியில் 70% பெண்கள் இருந்தாலும், 5% பெண்கள் மட்டுமே வேலை செய்கிறார்கள்.
# ஒற்றை உவரேரி

**ஒற்றை உவரேரி** அல்லது ஒற்றை உப்பேரி (மோனோ லேக், Mono Lake) என்னும் உப்புநீர் ஏரி, ஐக்கிய அமெரிக்காவில் கலிபோர்னியா மாநிலத்தில் மோனோ வட்டம் (மோனோ கவுண்ட்டி, Mono County) என்னும் பகுதியில் அமைந்து உள்ளது. இது குறைந்தது 760,000 ஆண்டுகளுக்கு முன்னர் கடலில் கழிமுகம் கொள்ளாத ஓர் ஏரியாக தோன்றியிருக்க வேண்டும் என்று கருதப்படுகின்றது. இதில் உள்ள நீர் ஆவியாதல் தவிர வேறு வழிகளில் வெளியேற முடியாததாகையால், நீரில் கரைந்திருக்கும் உப்பு நாளுக்கு நாள் கூடி மிகுந்த உவர்மை (உப்பு உடைமை, வேதிக்காரத்தன்மை, ஆல்க்கலைன் தன்மை) உடைய ஏரியாக உள்ளது.  
ஒற்றை உவரேரி பாலை நில ஏரி ஆயினும் பல வகையான பறவைகளும், பூச்சிகளும், உப்பு இறால்களும் மற்ற உயிரிங்களும் செடிகொடிகளும் இச்சூழலில் இணக்கமுடன் உயிர் வாழ்கின்றன. வலசை செல்லும் (புலம்பெயரும்) பறவைகள் ஏறத்தாழ இரண்டு மில்லியன் இங்கு வந்து உப்பு இறாலை உண்கின்றன..
. குறிப்பிடத்தக்க வகையில் மிக அண்மையில் (திசம்பர் 2010 இல்) GFAJ-1 என்னும் கோலுயிரி (கோல் வடிவ நுண்ணுயிரி) இங்கு வாழ்வதாகவும், இது பொதுவாக நச்சுத்தன்மை கொண்ட ஆர்செனிக்கு என்னும் தனிமத்தைப் பாசுபரசுக்கு மாற்றீடாக ஏற்கவல்லது என்றும் கண்டுபிடித்துள்ளார்கள். GFAJ-1 என்பது மீசூழலுயிரி அல்லது எல்லைக்கோட்டுச்சூழலுயிரி (extremophile) வகையான ஓரு பாக்டீரியா (நுண்ணுயிரி).  
இவ் ஏரியோடு தொடர்புடைய மாந்தர் வரலாறும் இங்குள்ள வளமான உயிரிணக்கச்சூழலின் அடிபப்டையில் அமைந்ததே. குட்ஃசடிக்கா (Kutzadika) என்னும் பழங்குடி மக்கள் இங்கு வாழும் உப்பு ஈக்களின் புழுக்களை உண்டு வந்தார்கள். இவ் ஏரிக்கு வரும் நீரை லாசு ஏஞ்சலிசு மாநகரம் வழிமாற்றியபோது, இங்கே நீரின் மட்டம் குறையத் தொடங்கியது, இதனால் வலசையாக வரும் பறவைகளின் வாழ்வுக்குக் கேடு நேர்ந்தது. இந்நிகழ்வை ஒட்டி சட்டப்படி எதிர்ப்பு நடவடிக்கைகள் எடுத்து (ஒற்றை உவரேரி குழுமம், Mono Lake Committee) லாசு ஏஞ்சலிசின் தடுதார்கள்.
# ஒற்றை உவரேரி

## புவியியல்

ஒற்றை உவரேரிப் பகுதியின் தரைப்படம் (படத்தின் குறிப்புகள் தெளிவாகத் தெரிய தனி உலவித்திரையில் சொடுக்கித் திறந்து பார்க்கவும்)]]  
ஒற்றை உவரேரி மோனோ பள்ளத்தில் (Mono Basin) உருவாகியுள்ளது. இங்கிருந்து கடலுடன் கலக்க வெளிப்போக்கு ஏதும் இல்லை. ஆகவே இவ் ஏரியில் கரைந்திருக்கும் உப்பு நாளுக்கு நாள் கூடுவதால் (நீர் ஆவியாவதால்), நீரின் காரதன்மை (pH, காரக்காடித்தன்மை)கூடுகின்றது.  
இப்பள்ளப்பகுதி, கடந்த ஐந்து மில்லியன் ஆண்டுகளாக செயற்பட்ட புவியியல் விசைகளால் உருவாக்கப்பட்டது. ஐந்து மில்லியன் ஆண்டுகளுக்கு முன், சியரா நெவாடா (Sierra Nevada) பகுதி அலையலையாக குன்றுகள் அமைந்த பகுதியாக இருந்தது. அப்பொழுது மோனோ பள்ளமும், அவன்சு பள்ளத்தாக்கும் (Owens Valley) உருவாகவில்லை.  
ஏறத்தாழ 4.5 முதல் 2.6 மில்லியன் ஆண்டுகளுக்கு முன், பெரூம் அளவினதாக பசால்ட்டு வெளிப்பட்டு மோனோ பள்ளத்துக்கு கிழக்கேயும் தெற்கேயும் தற்பொழுது உள்ள கௌட்டிராக் மலை (Cowtrack Mountain)உருவானது; கடைசியாக அளவு பரவி அளவு பருமன் அடைந்தது. இந்நிகழ்வுகள் மோனோ பள்ளத்துக்கு வடமேற்கே நடந்தன. இதன் பயனாய் அரோரா பெருங்குழியும், (Aurora Crater), அழகு முகடும் (பியூட்டி பீக்), சீடார் குன்றும், இக்ஃசு மலையும் (Hicks Mount), ஒற்றை உவரேரியின் உயர்திட்டாகிய தீவும் உருவாகின.
# செபாஸ்டியன் வெட்டல்

**செபாஸ்டியன் வெட்டல்** (*Sebastian Vettel*) ஜெர்மனி நாட்டு பார்முலா-1 தானுந்து போட்டி ஓட்டுனர் ஆவார். இவரே 2010, 2011, 2012 ஆம் ஆண்டுகளின் பார்முலா-1 ஓட்டுனர் வெற்றிப் பட்டத்தைக் கைப்பற்றியவர். 2011ஆம் ஆண்டின் பார்முலா-1 ஓட்டுனர் வெற்றிப் பட்டத்தைக் கைப்பற்றி மிக இளம் வயதில் இச்சாதனை புரிந்துள்ளார்.  
வெட்டல் 1987, சூலை 7-ஆம் நாள், ஜெர்மனியின் கேபன்கேய்ம் நகரில் பிறந்தார். 1995-ஆம் ஆண்டு கார்ட் பந்தய போட்டிகளில் பங்கேற்றார். இளையோர் போட்டித் தொடர்களில் வெகு வேகமாக முன்னேறிய இவர் பி.எம்.டபிள்யு சாபர் (BMW Sauber) அணியால் பார்முலா-1-க்கு கொண்டுவரப்பட்டார். 2006-ஆம் வருட துருக்கி கிராண்ட் பிரியின் பயிற்சி சுற்றுகளில் பங்கேற்றதன் மூலம் மிக இளைய வயதில் (19 வருடம், 53 நாட்கள்) பார்முலா-1 தானுந்தை கிராண்ட் பிரியில் ஓட்டியவர் என்ற பெருமைக்குரியவர் ஆனார். 2007-ஆம் வருட அமெரிக்க கிராண்ட் பிரியில் தன் முதல் போட்டியை துவக்கினார். அப்போட்டியில் போட்டிப் புள்ளிகளை பெற்று இளம் வயதில் புள்ளிகள் பெற்றவரானார். டோரோ ரோசோ அணிக்கு மாறிய பின், முதல் முறையாக 2007-ஆம் ஆண்டு ஜப்பானிய கிராண்ட் பிரியில் முன்னணியில் சென்று கொண்டிருந்தார். அதன் மூலம் மிக இளைய வயதில் கிராண்ட் பிரி போட்டியில் முன்னணியில் சென்றவர் என்ற பெயர் பெற்றார். 2008-ஆம் இத்தாலிய கிராண்ட் பிரியின் துவக்கத்துக்கான போட்டியில் முதலாவதாக வந்ததன் மூலம் போல் பொசிஷன் எனப்படும் முதல் இடத்திலிருந்து போட்டியை துவக்கும் வாய்ப்பை மிக இளைய வயதில் பெற்றவரானார். அப்போட்டியை அவர் வென்று மிக இளைய வயதில் கிராண்ட் பிரி போட்டியை வென்றவரானார். 2009-ஆம் வருடம் ரெட் புல் அணியில் சேர்ந்தார். அவ்வருடம் ஓட்டுனருக்கான புள்ளிப் பட்டியலில் இரண்டாவதாக வந்தார். இதன் மூலம் மிக இளைய வயதில் இரண்டாம் இடம் பெற்றவர் என்ற பெருமைக்குரியவரானார். 2010-ஆம் வருடம் ஓட்டுனருக்கான வெற்றிக் கோப்பையைக் கைப்பற்றி மிக இளைய வயதில் வென்றவரானார்.
# செபாஸ்டியன் வெட்டல்

## சொந்த வாழ்க்கை

செபாஸ்டியன் வெட்டல் ஜெர்மனியின் கேப்பன்கைம் நகரில் 1987-ஆம் வருடம் சூலை மாதம் பிறந்தார். ஒரு பேட்டியில் வெட்டல் தன் பள்ளிப் பருவத்தில் சிறந்த படிப்பாளராக திகழவில்லை என்று குறிப்பிட்டுள்ளார். தன் பிள்ளைப் பருவத்தில் தான் மூன்று மைக்கேல்களின் ரசிகன் என்றும் குறிப்பிட்டுள்ளார். அந்த மூன்று மைக்கெல்கள், மைக்கேல் சூமேக்கர், மைக்கேல் ஜாக்சன், மைக்கேல் ஜோர்டான் ஆகியோர் ஆவர். தான் சிறுவயதில் ஒரு பாடகராக வருங்காலத்தில் வரவேண்டுமென கனவு கொண்டிருந்ததாகவும், ஆனால் அதற்கான குரல் வளம் இல்லாததால் அக்கனவைக் கலைத்துவிட்டதாகவும் கூறியுள்ளார். வெட்டலுக்கு ஒரு தம்பியும் (பேபியன்), இரண்டு அக்காக்களும் (மெலானி மற்றும் ஸ்டெபானி) உள்ளனர். மற்ற போட்டி ஓட்டுனர்கள் போல வெட்டலும் சுவிட்சர்லாந்தில் வாழ்ந்து வருகிறார். செபாஸ்டியன் வெட்டல் ஜெர்மனியின் கால்பந்தாட்ட அணியான எயன்றாட் பிராங்க்பர்ட்-இன் ரசிகர் ஆவார்.
# ஏர்பஸ்

**ஏர்பஸ்** (Airbus) என்பது வானூர்தி தயாரிப்பு மற்றும் பாதுகாப்பு துறையில் ஈடுபட்டுள்ள ஓர் ஐரோப்பிய தொழில்நுட்ப நிறுவனமாகும். இந்நிறுவனத்தின் தலைமையகம் பிரான்சு நாட்டின் துலூஸ் நகரின் அருகில் அமைந்துள்ளது.
ஏர்பஸின் சட்டப்பூர்வ தலைமையகம் நெதர்லாந்தின் லீடன் நகரில் உள்ளது. ஆனால் தினசரி நிர்வாகம் பிரான்சில் உள்ள நிறுவனத்தின் பிரதான தொழில்முறை தலைமையக அலுவலகத்தில் இருந்து நடத்தப்படுகிறது. இந்நிறுவனத்தின் முதன்மை தொழில், வணிக வானூர்திகள் வடிவமைப்பு மற்றும் உற்பத்தியாகும். இது தவிர ஏர்பஸ் நிறுவனம் *பாதுகாப்பு மற்றும் விண்வெளி* மற்றும் *உலங்குவானூர்தி* ஆகிய இரு பிரிவுகளைக் கொண்டுள்ளது. ஏர்பஸ் உலகின் மிகப்பெரிய வானூர்தி உற்பத்தி செய்யும் நிறுவனங்களில் ஒன்றாகும்.  
2000 ஆம் ஆண்டில் பிரான்சுநட்டு நிறுவங்களான ஏரோஸ்பட்டியலே மற்றும் மாத்ரா, சேர்மனியைச் சேர்ந்த தாசா மற்றும் எசுப்பானிய காசா ஆகிய நிறுவனங்கள் இணைந்து ஏர்பஸ் நிறுவனத்தை உருவாக்கின. இந்த நிறுவனமானது 1970களில் அமெரிக்க போயிங் நிறுவனத்திற்கு போட்டியாக ஆரம்பிக்கப்பட்ட ஐரோப்பிய நிறுவனமான ஏர்பஸ் நிறுவனத்தை இணைத்து அதன் பெயரை எடுத்துக்கொண்டது.  
இந்நிறுவனத்தில் 147,000-க்கும் அதிகமானோர் வேலை செய்கின்றனர். இதன் கிளை நிறுவனங்களும் கட்டுமான இடங்களும் ஐரோப்பிய கண்டம் முழுவதும் பரவியிருக்கின்றன. இந்நிறுவனம் ஜெர்மனி, பிரான்சு, இங்கிலாந்து, எசுப்பானியா ஆகிய இடங்களில் கட்டுமான தொழிற்சாலைகளைக் கொண்டுள்ளது. இதன் கிளை நிறுவனங்கள் அமெரிக்கா, இந்தியா, சப்பான் மற்றும் சீனா ஆகிய நாடுகளிலும் உள்ளன.
# சிவராஜ் சிங் சௌகான்

**சிவ்ராஜ் சிங் சௌஃகான் **(**Shivraj Singh Chouhan** ,) (பிறப்பு 5 மார்ச்சு 1959) இந்திய மாநிலம் மத்தியப் பிரதேசத்தின் தற்போதைய முதலமைச்சர். பாரதிய ஜனதா கட்சியின் பொதுச் செயலாளராகவும் அக்கட்சியின் மாநில தலைவராகவும் இருந்த சௌகான் 29 நவம்பர் 2005ஆம் ஆண்டில் முதல்முறை முதலமைச்சராகப் பொறுப்பேற்றார். இவர் 2005 முதல் 12 டிசம்பர் 2018வரையிலும்; பின்னர் 23 மார்ச் 2020 முதல் 12 டிசம்பர் 2023 முடிய முதலமைச்சர் பதவி வகித்தவர்.  
பிரேம் சிங் சௌகானுக்கும் சுந்தர் பாய் சௌகானுக்கும் மகனாக சேகோர் ஊரில் மார்ச்சு 5, 1959 அன்று பிறந்தவர்.1992ஆம் ஆண்டு சாதனா சிங்கை மணம் புரிந்து இரு மகன்கள் உள்ளனர். சிவ்ராஜ்சிங் சௌகான் போபாலில் உள்ள பர்கத்துல்லா பல்கலைக்கழகத்தில் மெய்யியலில் முதுகலைப்பட்டத்தை தங்கப் பதக்கத்துடன் பெற்றவர்.  
1972ஆம் ஆண்டு ராட்டிரிய சுயம்சேவக் சங்கத்தில் இணைந்தார். பின்னர் பாரதிய ஜனதா கட்சியில் இணைந்து அக்கட்சியின் மத்தியப் பிரதேச மாநிலத் தலைவராக இருந்தார். 1991ஆம் ஆண்டு முதல் விதிசா மக்களவைத் தொகுதியிலிருந்து தொடர்ந்து ஐந்து முறை மக்களவை உறுப்பினராக தேர்ந்தெடுக்கப்பட்டுள்ளார்.தற்போது அவரது பிறந்த மாவட்டமான சேகோரில் உள்ள புத்னி சட்டப்பேரவைத் தொகுதியிலிருந்து தேர்ந்தெடுக்கப்பட்டுள்ளார்.2008ஆம் ஆண்டு தேர்தல்களிலும் இந்தத் தொகுதியில் வென்று இரண்டாம் முறையாக மாநில முதலமைச்சராக 12 திசம்பர்,2008 அன்று பதவிப் பிரமாணம் ஏற்றுக் கொண்டார்.
# சிவராஜ் சிங் சௌகான்

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# பூபேந்தர் சிங் ஹூடா

**பூபேந்தர் சிங் ஹூடா** (**Bhupinder Singh Hooda**, , பிறப்பு: செப்டம்பர் 15, 1947) இந்திய தேசிய காங்கிரசு கட்சியைச் சேர்ந்த இந்திய அரசியல்வாதியும் தலைவரும் முன்னாள் அரியானா மாநில முதலமைச்சரும் ஆவார். முதல்முறையாக அரியானா முதல்வராக மார்ச்சு 2005இல் பதவி யேற்றார். 2009ஆம் ஆண்டு நடந்த மாநிலச் சட்டப்பேரவை தேர்தல்களில் வெற்றி பெற்ற பிறகு இரண்டாம் முறையாக அக்டோபர் 2009 அன்று முதலவராகப் பொறுப்பேற்றுள்ளார்.
# பூபேந்தர் சிங் ஹூடா

## இளமை

அரியானாவின் ரோதக் மாவட்டத்தில் சங்கி கிராமத்தில் சௌத்திரி ரண்பீர் சிங் குடும்பத்தில் பிறந்தார்.குஞ்ச்புரா சைனிக் பள்ளியில் படித்தார்.. தமது இளங்கலை கலை மற்றும் சட்டப் படிப்புகளை சண்டிகரில் உள்ள பஞ்சாப் பல்கலைக்கழகத்திலும் தில்லியின் தில்லி பல்கலைக்கழகத்திலும் படித்தார்.
# பூபேந்தர் சிங் ஹூடா

## அரசியல் வாழ்வு

1991,1996,1998 மற்றும் 2004 ஆண்டுகளில் நடந்த மக்களவைத் தேர்தல்களில் ரோதக் தொகுதியிலிருந்து வென்று நான்கு முறை மக்களவை உறுப்பினராக இருந்துள்ளார்.இத்தேர்தல்களில் ஜாட் இனத்தலைவர் தேவிலாலை தொடர்ந்து மூன்று முறை தோற்கடித்தது குறிப்பிடத்தக்கது. 2001 முதல் 2004 வரை அரியானா சட்டப்பேரவையில் எதிர்கட்சித் தலைவராக பணியாற்றினார்.1996-2001 காலத்தில் அரியானா மாநில காங்கிரசுக் கட்சித் தலைவராகவும் பணியாற்றினார்.பல விவசாயிப் போராட்டங்களை முன்னின்று நடத்தி உள்ளார்.பஞ்சாப் மற்றும் அரியானா வக்கீல்கள் சங்கத்தின் (பார் கௌன்சில்) உறுப்பினருமாவார்.
# பூபேந்தர் சிங் ஹூடா

## விமரிசனங்கள்

பூபேந்தர் தமது தொகுதிகளான ரோதக் மற்றும் சோனேபெட் மாவட்டங்களின் வளர்ச்சியில் மட்டுமே கவனம் செலுத்துகிறார், தென் அரியானா மற்றும் வட அரியானா பகுதிகளை புறக்கணிக்கிறார் என்று எதிர்கட்சிகள் குற்றம் சாட்டுகின்றன.
# தருண் கோகய்

**தருண் கோகய் ** ( **Tarun Gogoi**, அசாமி: তৰুণ গগৈ) (பிறப்பு ஏப்ரல் 1, 1936 - இறப்பு நவம்வர் 23, 2020) இந்திய மாநிலம் அசாமின் முதலமைச்சரும் இந்திய தேசிய காங்கிரசுத் தலைவரும் ஆவார்.  
கோகய் அசாமின் ஜோர்ஃகாட் மாவட்டத்தில் ரங்காஜன் தேயிலைத் தோட்டத்தில் பிறந்தவர்.ஜோர்ஃகாட் அரசுப் பள்ளியில் படித்து ஜே பி கல்லூரியிலிருந்து இளங்கலைப் பட்டம் பெற்றார். பின்னர் குவகாத்தி பல்கலைக்கழகத்தில் சட்டப்படிப்பு படித்தார்.
# தருண் கோகய்

## அரசியல் வாழ்வு

1971ஆம் ஆண்டு ஜோர்ஃகாட் தொகுதியில் இருந்து ஐந்தாவது மக்களவைக்கான தேர்தலில் வெற்றி பெற்று தில்லி சென்றார். இதே தொகுதியிலிருந்து 1977 (ஆறாவது மக்களவை), மற்றும் 1983 (ஏழாவது மக்களவை) ஆண்டுகளிலும் வென்று மக்களவை உறுப்பினராகத் தொடர்ந்தார். 1991ஆம் ஆண்டு நடந்த பத்தாவது மக்களவைத் தேர்தல்களில் காளிபாரி தொகுதியில் போட்டியிட்டு நான்காம் முறையாக வென்றார்.1991-93 காலத்தில் நடுவண் அமைச்சில் உணவுத்துறை அமைச்சராகப் பணியாற்றினார். 1993 முதல் 1995 வரை உணவு பதனப்படுத்தல் துறையில் தனிப்பொறுப்புடன் இணை அமைச்சராகப் பணியாற்றினார்.  
1996-98 காலத்தில் மார்கெரிட்டா சட்டப்பேரவைத் தொகுதியில் இருந்து தேர்ந்தெடுக்கப்பட்டு பேரவையில் பணியாற்றினார்.ஆனால் 1998ஆம் ஆண்டு மீண்டும் பனிரெண்டாவது மக்களவைத் தேர்தலில் காளிபாரித் தொகுதியிலிருந்து இரண்டாம் முறையாகவும் மக்களவைக்கு ஐந்தாம் முறையாகவும் வெற்றி கண்டார். இதே தொகுதியிலிருந்து 1999ஆம் ஆண்டு பதின்மூன்றாவது மக்களவைக்குத் தேர்ந்தெடுக்கப்பட்டார்.  
17 மே, 2001 அன்று அசாமின் முதலமைச்சராகப் பொறுப்பேற்றுக் கொண்டார். 2006ஆம் ஆண்டு மீண்டும் தேர்தல்களில் வென்று இரண்டாம் முறையாக முதலமைச்சராகப் பணியாற்றினார். 2011 ஏப்ரல் மாதம் நடந்த பொதுத்தேர்தல்களில் வெற்றிபெற்று மீண்டும் மூன்றாம் முறையாக முதலமைச்சராக மே, 2011 முதல் 2016 வரை பணியாற்றினார். 2016 ஆண்டு அசாமில் பாரதீய ஜனதா கட்சி வெற்றி பெற்று சர்பானந்த சோனாவால் முதலமைச்சராகத் தேர்ந்தெடுக்கப்பட்டார்.
# தருண் கோகய்

## இறப்பு

இவர் கொரோனா வைரசுத் தொற்றின் காரணமாக ஏற்பட்ட பல்வேறு உள்ளுறுப்புகள் செயலிழப்பு காரணமாக கௌகாத்தி மருத்துவக் கல்லூரி அரசு மருத்துவமனையில் 23 நவம்பர் 2020 அன்று மரணமடைந்தார்.
# உப்புக்கோட்டை

**உப்புக்கோட்டை** (*Uppukottai*) என்பது இந்தியாவின் தமிழ்நாடு மாநிலத்தின் தேனி மாவட்டம் போடிநாயக்கனூர் ஊராட்சி ஒன்றியத்தில் உள்ள ஒரு சிற்றூராட்சி உப்புக்கோட்டை. இது முல்லை ஆற்றங்கரையில் அமைந்துள்ளது. கம்பம் பள்ளத்தாக்கு பகுதியில் கூழையனூர், குச்சனூர், பாலார்பட்டி, குண்டல் நாயக்கன் பட்டி, உப்புக்கோட்டை உள்பட பத்திற்கும் மேற்பட்ட கிராமங்கள் உள்ளன. இக்கிராமத்தில் விவசாயம் முக்கியத் தொழிலாகும்.
# உப்புக்கோட்டை

## கோயில்கள்

1. விநாயகர் கோயில்
1. வரதராஜபெருமாள் கோயில்
1. மண்டுக்கருப்பசாமி கோயில்
1. பட்டாளம்மன் கோயில்
1. முத்தாலம்மன் கோயில்
1. ஜக்காளம்மன் கோயில்
# உப்புக்கோட்டை

## பள்ளிகள்

### தொடக்கப்பள்ளிகள்

1. காந்திஜி நினைவு துவக்கப்பள்ளி
1. பச்சையப்பா நினைவு துவக்கப்பள்ளி
1. ஊராட்சி ஒன்றியத் தொடக்கப்பள்ளி
1. கள்ளர் தொடக்கப்பள்ளி
1. பச்சையப்பா நினைவு நா்சாி & பிரைமாி ஸ்கூல்
# உப்புக்கோட்டை

## பள்ளிகள்

### உயா்நிலைப்பள்ளி

1. பச்சையப்பா உயர்நிலைப்பள்ளி
# ஃபூசிலேட் நடவடிக்கை

**ஃபூசிலேட் நடவடிக்கை** (*Operation Fusilade*) என்பது இரண்டாம் உலகப் போரின் மேற்குப் போர்முனையில் நடத்த திட்டமிடப்பட்ட ஒரு போர் நடவடிக்கை. 1944ல் சிக்ஃபிரைட் கோடு போர்த்தொடரின் ஒரு பகுதியாக நேசநாட்டுப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன.  
அத்துறைமுகங்களுள் டியப் நகரமும் ஒன்று. அதனைக் கைப்பற்ற கனடிய 1வது ஆர்மி திட்டமிட்டது. இத்தாkகுதலுக்கு ஃபூசிலேட் நடவடிக்கை என்று குறிப்பெயரிடப் பட்டிருந்தது. ஆனால் டியப் நகரின் ஜெர்மானியப் பாதுகாவல் படைகள் எதிர்ப்புக் காட்டாமல் நகரைக் காலி செய்துவிட்டு பின்வாங்கின. செப்டம்பர் 1, 1944ல் கனடியப் படைகள் எதிர்ப்பின்றி டியப் நகருள் நுழைந்தன. எனவே நகரைத் தாக்கும் திட்டம் கைவிடப்பட்டது.
# அஸ்டோனியா நடவடிக்கை

**அஸ்டோனியா நடவடிக்கை** (*Operation Astonia*) என்பது இரண்டாம் உலகப் போரின் மேற்குப் போர்முனையில் நடந்தஒரு போர் நடவடிக்கை. சிக்ஃபிரைட் கோடு போர்த்தொடரின் ஒரு பகுதியான இதில் பிரான்சின் லே ஆவர் துறைமுக நகரை நேசநாட்டுப் படைகள் நாசி ஜெர்மனியிடமிருந்து கைப்பற்றின.  
கனடியப் படைகள் ஆங்கிலக் கால்வாய் கடற்கரையில் அமைந்திருந்த பிரான்சு நாட்டுத் துறைமுகங்களை நாசி ஜெர்மனியிடமிருந்து கைப்பற்ற முயன்றன. அவை முதலில் அணுகிய டியப் துறைமுகத்திலிருந்து எதிர்ப்பின்றி ஜெர்மானியப் படைகள் பின்வாங்கி விட்டன. இதனை அறிந்த ஹிட்லர் கால்வாய்க் கரையோரமாக இருந்த துறைமுகங்கள் அனைத்தையும் “கோட்டைகள்” என அறிவித்தார். அவற்றில் உள்ள ஜெர்மானியப் படைகள் சரணடையவோ காலி செய்யவோ கூடாதென்று உத்தரவிட்டார். எனவே கனடியப் படைகள் அடுத்து அணுகிய லே ஆவர் துறைமுகத்தின் ஜெர்மானியப் பாதுகாவலர்கள் சரணடையாமல் சண்டையிட்டனர். லெ ஆவர் மீதான நேசநாட்டுத் தாக்குதலுக்கு அஸ்டோனியா நடவடிக்கை என்று குறிப்பெயர் இடப்பட்டிருந்தது.  
லே ஆவர் ஜெர்மானிய அட்லாண்டிக் சுவர் அரண்நிலையின் மிகப் பலமான கோட்டையாக பிரிட்டானிய ஃபீல்டு மார்ஷல் பெர்னார்ட் மோண்ட்கோமரியால் கருதப்பட்டது. இயற்கையாகவே அதனைச்சுற்றி அமைந்திருந்த நீர்நிலைகளும், ஜெர்மானியர் உருவாக்கியிருந்த பதுங்கு குழிகள், எதிர்-டாங்கு பள்ளங்கள், கண்ணி வெடி நிறைந்த ஆழமான அகழிகள், கான்கிரீட் அரண்நிலைகள் போன்றவை அதனை வெகுவாக பலப்படுத்தியிருந்தன. செப்டம்பர் 10, 1944 அன்று மாலை 5.45 மணியளவில் பெரும் விமான குண்டு வீச்சுடன் நேசநாட்டுத் தாக்குதல் தொடங்கியது. பிரிட்டானிய வான்படையின் குண்டுவீச்சுடன் கடற்படைக் கப்பல்களும் நகரின் பாதுகாவல் நிலைகளின் மீது பீரங்கி குண்டு வீசின. மூன்று நாட்கள் தொடர்ந்து நீடித்த இந்த குண்டுவீச்சில் 1,900 குண்டுவீசி விமானங்கள் 8,200 டன் எடையுள்ள வெடிகுண்டுகளை நகரின் மீது வீசின.  
குண்டுவீச்சு நிகழ்ந்து கொண்டிருக்கும் போதே பிரிட்டானிய, கனடியப் படைகள் லே ஆவரின் எல்லையினை ஊடுருவி ஜெர்மானியப் பாதுகாவல் நிலைகளைக் கைப்பற்றத் தொடங்கின. இரு நாட்கள் சண்டைக்குப் பின்னர் நகரின் மையப்பகுதி நேசநாட்டுப் படைகள் வசமானது. செப்டம்பர் 12ம் தேதி நண்பகல் 11.45 மணி அளவில் லே ஆவரின் ஜெர்மானியத் தளபதி அதிகாரப்பூர்வமாகச் சரணடைந்தார். 12,000 ஜெர்மானிய வீரர்கள் போர்க்கைதிகளாக்கப்பட்டனர். இரு தரப்பிலும் சண்டையில் இழப்புகள் குறைவாக இருந்தாலும் குண்டுவீச்சில் நகருக்கு பெரும் சேதம் ஏற்பட்டது. இச்சேதத்தினால் லே ஆவர் துறைமுகத்தைச் சரக்குக் கப்பல் போக்குவரத்துக்கு நேச நாடுகளால் அவ்வளவாகப் பயன்படுத்த முடியவில்லை.
# தோர்ச்யீ காண்டு

**தோர்ச்யீ காண்டு ** அல்லது **டோர்ஜீ காண்டு **(Dorjee Khandu) (பிறப்பு மார்ச்சு 3, 1955, கியாங்கர் கிராமம்; இறப்பு: ஏப்ரல் 30 2011) ஒரு இந்திய அரசியல்வாதி. இந்தியாவின் வடகிழக்கு எல்லையில் உள்ள அருணாச்சலப் பிரதேசம் மாநிலத்தின் முதலமைச்சராகவும் இந்திய தேசிய காங்கிரசு கட்சித் தலைவராகவும் இருந்தவர். ஏப்ரல் 9, 2007 அன்று கெகோங் அபாங்கிற்கு மாற்றாக அருணாச்சலப் பிரதேசத்தின் ஆறாவது முதலமைச்சராக பதவியேற்றார். 2009 ஆண்டு தேர்தல்களில் தனது கட்சிக்கு வெற்றி தேடித்தந்து மீண்டும் 25 அக்டோபர் 2009 அன்று முதல்வராகப் பொறுப்பேற்றார்.  
இவர் மோன்பா இனத்தைச் சேர்ந்தவர். மறைந்த லேகி டோர்ஜீயின் மகன். இவருக்கு நான்கு மகன்களும் இரு மகள்களும் உள்ளனர். இந்தியப் படையின் உளவுத்துறையில் ஏழு ஆண்டுகள் பணி புரிந்துள்ளார். வங்காள தேச விடுதலைப் போரின்போது இவராற்றிய உளவுப்பணிக்காக தங்கப் பதக்கம் பெற்றார். ஏப்ரல் 30, 2011ல் ஒரு உலங்கு வானூர்தி விபத்தில் ஷீலா-பள்ளத்தாக்கில் மரணமடைந்தார்.
# ரமன் சிங்

**ரமன் சிங் ** (रमन सिंह, Raman Singh)(பிறப்பு 15 அக்டோபர் 1952) இந்தியாவின் புதிய மாநிலமான சத்தீசுக்கரின் முன்னாள் முதலமைச்சரும் பாரதிய ஜனதா கட்சியின் தலைவரும் ஆவார்.திசம்பர் 7,2003 முதல் 17 டிசம்பர்,2018 வரை முதலமைச்சராக இருந்தார்.
# ரமன் சிங்

## அரசியல் வாழ்வு

மருத்துவர் ரமன் சிங் ஆயுர்வேத மருத்துவத்தில் பட்டம் பெற்றுள்ளார்.தமது இளமையிலேயே பாரதிய ஜன சங்கத்தில் இணைந்து நகராட்சி மன்ற உறுப்பினர், சட்டப்பேரவை உறுப்பினர் என முன்னேறியவர்.சத்தீசுக்கரின் ராஜ்நந்த்காவிலிருந்து 1999ஆம் ஆண்டு மக்களவைத் தேர்தலில் வென்றதிலிருந்து அவரது அரசியல் வாழ்வில் ஓர் திருப்பம் ஏற்பட்டது.அடல் பிகாரி வாச்பாய் தலைமையில் அமைந்த நடுவண் அரசில் வணிகம் மற்றும் தொழில்துறை இணை அமைச்சராகப் பணியாற்றினார்.பின்னர் மாநில பாஜகவின் தலைவராக நியமிக்கப்பட்டு 2003 சட்டப்பேரவைத் தேர்தல்களில் வெற்றி தேடித் தந்தார்.முதலமைச்சராக எதிர்பார்க்கப்பட்ட திலீப் சிங் ஜூதேவ் சர்ச்சைகளில் சிக்கிக் கொண்டதால் பாஜக தலைமை இவரை முதலமைச்சராக பரிந்துரைத்தது.  
மிகவும் தூய்மையான நிர்வாகத்தைச் செயல்படுத்தியதன் பின்னணியில் 2008 ஆம் ஆண்டு தேர்தல்களில் மீண்டும் வாகை சூடினார்.இரண்டாம் முறையாக திசம்பர் 12,2008 அன்று சத்தீசுக்கர் முதல்வராக உறுதிமொழி எடுத்துக்கொண்டார்..
# ரமன் சிங்

## இதனையும் காண்க

- பாரதிய ஜனதா கட்சியின் முதலமைச்சர்கள் பட்டியல்
# ரமன் சிங்

## வெளியிணைப்புகள்

- The Hindu - Governor invites Raman Singh
- Dr Raman Singh official website
# சிவகிரி

**சிவகிரி** என்ற தலைப்புடன் தொடர்புள்ள பக்கங்கள்:
- சிவகிரி (ஈரோடு) தமிழ்நாட்டு நகரம்
- சிவகிரி (தென்காசி) தமிழ்நாட்டு நகரம்
- சிவகிரி வட்டம் தமிழ்நாட்டின் தென்காசி மாவட்டத்தில் உள்ள ஒரு வருவாய் வட்டம்
- சிவகிரிப்பட்டி திண்டுக்கல் மாவட்டத்தில் உள்ள ஊர்
- சிவகிரிப்பட்டி ஊராட்சி திண்டுக்கல் மாவட்டத்தில் உள்ள ஊராட்சி
- சிவகிரி, கருநாடகம் கருநாடகத்தின் பீஜாபூரில் உள்ள 85 அடி உயர சிவன் சிலை
# திகம்பர் காமத்

**திகம்பர் காமத் ** (Digambar Kamat,கொங்கணி: दिगंबर कामत) இந்திய மாநிலம் கோவாவின் முதலமைச்சரும் கட்சி மாறிவரும் மூத்த அரசியல்வாதியும் ஆவார். சூன் 2007ஆம் ஆண்டிலிருந்து முதலமைச்சராக உள்ளார். 1994ஆம் ஆண்டு தேர்தலில் போட்டியிட அனுமதிக்காததால் இந்திய தேசிய காங்கிரசு கட்சியிலிருந்து விலகி பாரதிய ஜனதா கட்சியில் இணைந்தார். 2005ஆம் ஆண்டு பாஜக அரசிலிருந்து விலகி மீண்டும் காங்கிரசில் சேர்ந்தார்.
# பிரேம் குமார் துமால்

**பிரேம் குமார் துமால் ** (Prem Kumar Dhumal) (பிறப்பு 1944) இந்திய மாநிலம் இமாச்சலப் பிரதேசத்தின் முதலமைச்சராக உள்ளார். 30 திசம்பர், 2007 அன்று பதவியேற்றார். இதற்கு முன்னர் மார்ச்சு 1998 முதல் மார்ச்சு 2003 வரை இமாச்சலப் பிரதேசத்தின் முதலமைச்சராக இருந்துள்ளார். 1989 ஆம் ஆண்டில் ஒன்பதாவது மக்களவைக்கும் 1991ஆம் ஆண்டு பத்தாவது மக்களவைக்கும் பாரதிய ஜனதா கட்சியின் சார்பில் அமீர்பூர் மக்களவைத் தொகுதியிலிருந்து தேர்ந்தெடுக்கப்பட்டுள்ளார். 2007ஆம் ஆண்டு மக்களவை இடைத்தேர்தலில் வெற்றி காணும் முன்னர் மாநில சட்டப் பேரவையில் எதிர்கட்சித் தலைவராக பணியாற்றினார். அவ்வாண்டு (2007) திசம்பரில் நடந்த சட்டப்பேரவைத் தேர்தலில் பாஜக வெற்றி பெற்றதை அடுத்து முதலமைச்சராக மீண்டும் தேர்ந்தெடுக்கப்பட்டார்.
# பிரேம் குமார் துமால்

## இதனையும் காண்க

- இமாச்சலப் பிரதேச முதலமைச்சர்களின் பட்டியல்
- பாரதிய ஜனதா கட்சியின் மாநில முதல்வர்கள் பட்டியல்
# பரப்பு விடுகை

**பரப்பு விடுகை** (*Desorption*) என்பது ஒரு புறப்பரப்புப் பண்பாகும். இந்நிகழ்வில் ஒரு பொருளானது பரப்பிலிருந்தோ பரப்பின் வழியாகவோ விடுவிக்கப்படுகிறது. இச்செயல்முறையானது பரப்புக் கவர்ச்சிக்கும் உறிஞ்சுதலுக்கும் நேரெதிர்ச் செயல்முறையாகும். பரப்புக் கவரப்படும் பொருளுக்கும் (வாயு அல்லது திரவம்) பரப்புக் கவரும் பொருளுக்கும் (திண்மம் அல்லது இரு திரவங்களைப் பிரிக்கும் எல்லை) இடையே சமநிலை உள்ள அமைப்பில் இது நிகழ்கிறது.  
பரப்புக் கவர்ச்சிக்குப் பின் பரப்புக் கவரப்பட்ட பொருளானது வெப்பநிலை மாறாத வரை தொடர்ந்து பரப்புக் கவரும் பொருளின் பரப்பிலேயே இருக்கிறது. ஆனால் வெப்பநிலை உயரும்போது பரப்புக் கவரப்பட்ட பொருளானது பரப்பிலிருந்து விடுபடுதல் நிகழ்கிறது. பரப்பு விடுகையின் வேகத்திற்கான பொதுவான சமன்பாடு ஆனது பின்வருமாறு.  
:<math>R = r N^x</math>  
இங்கு <math>r</math> என்பது பரப்பு விடுகை வேகம், <math>N</math> என்பது பரப்புக் கவரப்பட்ட பொருளின் செறிவு, <math>x</math> என்பது பரப்பு விடுகையின் வேகப்படி (Kinetic order).  
பொதுவாக விடுகையின் வேகப்படியானது அவ்விடுகையில் உள்ள முதன்மைப் படிகளைச் சார்ந்தது.  
அணு அல்லது எளிய மூலக்கூறு பரப்பு விடுகையானது முதல் படி செயல்பாடாகும். (அ.து. பரப்பு கவரப்பட்ட எளிய மூலக்கூறு வாயு நிலைமையில் விடுகையடைகிறது)  
மீளத்தக்க மூலக்கூறுகளின் பரப்பு விடுகையானது பொதுவாக இரண்டாம் படி செயல்பாடாகும். (அ.து. பரப்பிலுள்ள இரு ஐட்ரசன் அணுக்கள் விடுகையடைந்து வாயு நிலைமையிலுள்ள H<sub>2</sub> மூலக்கூறைத் தருகின்றன)  
பரப்பு விடுகை மாறிலி <math>r</math>-ஐப் பின்வருமாறு வரையறுக்கலாம்.  
:<math>r=Ae^</math>  
இங்கு <math>A</math> என்பது முற்படுகை அதிர்வெண், இது பரப்புக் கவரப்பட்ட மூலக்கூறு தனது மின்னழுத்த அரணைக் கடந்து பரப்பு விடுகை அடைவதற்குத் தேவையான வாய்ப்பாகும். <math>E_a</math> என்பது கிளர்வுறு ஆற்றல் ஆகும். <math>k</math> என்பது போல்ட்ஸ்மேன் மாறிலி, <math>T</math> என்பது வெப்பநிலை ஆகும்.
# பரப்பு விடுகை

## இதனையும் பார்க்க

- பரப்புக் கவர்ச்சி  
- தமிழ்நாட்டுப் பாடநூல் கழகம்
# அருச்சுன் முண்டா

**அருச்சுன் முண்டா ** (Arjun Munda) (பிறப்பு சனவரி 5, 1968) இந்திய மாநிலம் சார்க்கண்டின் முன்னாள் முதலமைச்சரும் பாரதிய ஜனதா கட்சித் தலைவரும் ஆவார்.
# அருச்சுன் முண்டா

## அரசியல் வாழ்வு

முண்டாவின் அரசியல் பிரவேசம் 1980களில் பீகாரின் தென்பகுதியில் அமைந்திருந்த மலைவாழ் மக்கள் மிகுந்த சார்க்கண்ட்டை தனி மாநிலமாக பிரிக்கக் கோரி நடந்த (**சார்க்கண்ட் முக்தி மோர்ச்சா**) "சார்க்கண்ட் விடுதலைப் போராட்டத்தில்" நிகழ்ந்தது. பழங்குடியினர் மற்றும் பிற பிற்பட்ட மக்களின் நலனுக்காகப் பாடுபட்ட முண்டாவின் செல்வாக்கு படிப்படியாக வளர்ந்தது.1995ஆம் ஆண்டு பீகாரின் சட்டப்பேரவைக்கு கார்சுவான் தொகுதியிலிருந்து தேர்ந்தெடுக்கப்பட்டார். இந்தத் தொகுதியிலிருந்து தொடர்ந்து 2000 மற்றும் 2005ஆம் ஆண்டுகளில் தேர்ந்தெடுக்கப்பட்டார். 2000ஆம் ஆண்டு முதல் பாரதிய ஜனதா கட்சி சார்பில் போட்டியிடத் துவங்கினார்.  
சார்க்கண்ட் 2000ஆம் ஆண்டு உருவானது. முதல் அரசின் முதல்வராக பாஜகவின் பாபுலால் மராண்டி பதவி ஏற்றார்.அவருடைய அமைச்சரவையில் சமூகநல அமைச்சராக முண்டா பணியாற்றினார். 2003ஆம் ஆண்டு அரசுக்கு ஆதரவு அளித்த பாஜக அல்லாத உறுப்பினர்கள் மராண்டியின் நீக்கத்தைக் கோரியதால், கட்சித் தலைமை பழங்குடியினரிடம் செல்வாக்கு மிகுந்த அருச்சுன் முண்டாவை முதலமைச்சராக்க பரிந்துரைத்தது. அதன்படி மார்ச்சு 18, 2003 அன்று சார்க்கண்ட் முதலமைச்சராகப் பொறுப்பேற்றார். ஆயினும் சட்டப்பேரவையில் சரியான பெரும்பான்மை அமையாததாலும் ஆளுநர் சயித் சிப்தே ராசியின் தலையீட்டாலும் மார்ச்சு 2,2005 அன்று முதல்வர் பதவியிலிருந்து விலகினார்.  
பத்து நாட்கள் கழித்து, மார்ச்சு 12, 2005அன்று மீண்டும் முதல்வராக பொறுப்பேற்று மார்ச்சு 15,2005 அன்று சட்டப்பேரவையில் நம்பிக்கை வாக்கைப் பெற்றார்.இம்முறை அவரது அரசு பல சுயேட்சை உறுப்பினர்களின் ஆதரவில் நிலையற்று இருந்தது.இறுதியில் செப்டம்பர் 14,2006 அன்று அரசியல் காரணங்களுக்காக மீண்டும் பதவி விலகினார்.  
தற்போது மத்திய அமைச்சராக 2019 முதல் உள்ளார்.
# அருச்சுன் முண்டா

## வெளியிணைப்புகள்

- Arjun Munda sworn in Jharkhand Chief Minister (The Hindu, 3/13/05)
# சங்குவேலி

**சங்குவேலி** (*sanguvelly*) இலங்கையின் யாழ்ப்பாண மாவட்டத்தில் வலிகாமம் பகுதியில் உடுவில் பிரதேச செயலாளர் பிரிவில் (வலிகாமம் தெற்கு) உள்ள ஒரு ஊர். கிழக்கே உடுவில், வடக்கே கந்தரோடை, தெற்கே மானிப்பாய், மேற்கே சண்டிலிப்பாய் ஆகிய ஊர்கள் சங்குவேலியின் எல்லைகளாக அமைந்துள்ளன. இது நாலா புறமும் நெல் வயல்களும் தோட்டங்களும் சூழ்ந்த கிராமமாகும். விவசாய கிராமமான சங்குவேலியில் வெள்ளரி , கத்தரி செய்கையே பிரசித்தமானது.
# சங்குவேலி

## மக்கள்

இங்குள்ள மக்கள் தமிழர்களாவர். பேசும் மொழி தமிழ் மொழி. இங்கு இந்துக்களும், கிறித்தவர்களும் ஒருங்கே வாழ்ந்து வருகின்றார்கள்.
# சங்குவேலி

## சங்குவேலி கிராம சேவையாளர் பிரிவுகள்

- யா/187 சங்குவேலி
# சங்குவேலி

## அமைந்துள்ள பாடசாலைகள்

- சங்குவேலி அரசினர் தமிழ் கலவன் பாடசாலை
# சங்குவேலி

## அமைந்துள்ள இந்து ஆலயங்கள்

- சங்குவேலி வெட்டுக்கட்டைப் பிள்ளையார் ஆலயம்
- சங்குவேலி சிவஞானப் பிள்ளையார் ஆலயம்
- கலட்டி ஞானவைரவர் தேவஸ்தானம்
- ஞானவைரவர் காளிஅம்மாள் தேவஸ்தானம்
- சங்குவேலி தெற்கு முத்துமாரி அம்பாள் ஆலயம்
# சங்குவேலி

## இங்கு பிறந்தவர்கள்

- முத்துக்குமாரர் சிதம்பரப்பிள்ளை, கல்வியாளர்
# குணகம் (இயற்பியல்)

இயற்பியலில் **குணகம்** அல்லது **கெழு** என்பது, ஒரு பொருளின் பண்பை மற்ற கூறுகளால் அளவிடும் பொழுதோ கருத்தியலாகக் கணிக்கும் பொழுதோ அப்பொருட்பண்பின் சிறப்புத் தன்மையைக் காட்டும் மாறா எண் ஆகும். எடுத்துக்காட்டாக ஒரு பரப்பில் இருந்து வெளிவிடும் வெப்ப ஆற்றல் (<math> j^{\star}</math>) அந்தப் பொருளின் வெப்பநிலைக்கு (T) நான்காம் படியதாக (T<sup>4</sup>) இருக்கும் என்று கூறும் இசுட்டெஃவான்-போல்ட்ஃசுமன் விதியாகிய (Stefan-Boltzamann Law)
:<math> j^{\star} = \sigma T^{4}.</math>  
என்பதில் <math>\sigma </math> என்பது ஒரு பொருளின் அடிப்படைத் தன்மையைக் காட்டும் கெழு அல்லது குணகம் ஆகும். அதாவது வெளிவிடும் வெப்ப ஆற்றலை (<math> j^{\star}</math>), மாறும் பொதுக்கூறாகிய நான்காம் படிய வெப்பநிலையால் (T<sup>4</sup>) வகுத்தால் அப்பொருளின் சிறப்புத்தன்மையைக் காட்டும் மாறா எண்ணாகிய <math>\sigma </math> ஐக் காட்டும். இங்கு <math>\sigma </math> என்பது கெழு அல்லது குணகம். மேலும் பொதுமைப் படுத்தினால், ஒன்றுக்கும் மேற்பட்ட மாறும் கூறுகளின் முன்னே அவற்றின் பெருக்குத்தொகையாக நிற்கும் மாறா எண்கள் கெழு அல்லது குணகம் எனப்படும்.  
வெப்ப விரிவுக் குணகம், உராய்வுக் குணகம் என்பன இயற்பியல் குணகங்களுக்கு மேலும் சில எடுத்துக்காட்டுகள். பொதுவாக ஒரு பொருள் சூடாகும்போது அது விரிவடையும். அப்பொழுது ஒரு குறிப்பிட்ட (ஓரலகு) அளவுடைய அப்பொருள் எந்த அளவுக்கு விரிவடைகின்றது என்று அளவிட்டால் அது அப்பொருளின் இயல்பின் அளவீடாக அமையும். எடுத்துக்காட்டாக ஒரு பாகை வெப்பநிலையைக் கூட்டி அந்தச் சூட்டால் ஒரு பொருள் நீட்சி அடைந்தால், நீளும் அளவை முதலில் இருந்த அளவால் வகுத்தால் பெறும் மாறிலியே வெப்பவிரிவுக் குணகம். அதுபோலவே இரண்டு மேற்பரப்புக்கள் ஒன்றின் மீது ஒன்று தொட்டுக்கொண்டு அசைய முயலும்போது உருவாகக்கூடிய உராய்வுத் தன்மையின் அளவீட்டைக் குறிக்கும் ஒரு மாறிலியே குறித்த நிலைமையில் அம் மேற்பரப்புகள் தொடர்பிலான உராய்வுக் குணகம் எனப்படும். இக் குணகங்கள், பொருட்களின் குறித்த இயல்புகள் காரணமாக ஏற்படக்கூடிய விளைவுகளைக் கணித்தறிவதற்கு உதவுகின்றன. இது, இவ்வியல்புகளை நன்மையளிக்கும் விதத்தில் பல்வேறு தேவைகளுக்குப் பயன்படுத்திக் கொள்வதற்கும், ஏற்படக்கூடிய வேண்டாத விளைவுகளைத் தடுப்பதற்கான நடைமுறைகளைக் கைக்கொள்வதற்கும் பயன்படுகிறது.
# வெள்ளாறு (வடக்கு)

**வெள்ளாறு** என்பது தமிழ்நாட்டின், சேலம் மாவட்டம், சேர்வராயன் மலைத்தொடரில் உருவாகி சேலம், பெரம்பலூர், கடலூர் மாவட்டங்களுக்கு ஊடாக ஓடி பரங்கிப்பேட்டை அருகில் வங்காள விரிகுடாக் கடலில் கலக்கும் ஓர் ஆறாகும். இது ஒரு சிறு ஆறு, இதன் நீளம் 193 கி.மீ மட்டுமே. ஆண்டில் பாதிகாலம் வறண்டே காணப்படும்.
வெள்ளாற்றின் நீர்பிடிப்புப் பகுதிகள் சுமார் 8086 கி.மீ<sup>2</sup> ஆகும். சுவேதா ஆறு, சின்னாறு, ஆணைவாரி ஓடை, மணிமுக்தா ஆறு போன்றவைகள் இதன் துணையாறுகளாகும். இந்த ஆற்றின் குறுக்கே சேத்தியாத்தோப்பு என்னுமிடத்தில் அணைக்கட்டு உள்ளது.
# வெள்ளாறு (வடக்கு)

## நீர் செல்லும் வழி

சேலம் மாவட்டம், சேர்வராயன் மலைத்தொடரில் ஆத்தூர் அருகில் உருவான வசிட்ட ஆறானது, காட்டுக்கோட்டை, மணிவிழுந்தான், தேவியாக்குறிச்சி, பட்டுத்துறை, தலைவாசல்,கொரக்கைவாடி ஆகிய ஊர்களின் வழியாக பயணித்து, கிழக்குத் தொடர்ச்சி மலைகளில் ஒன்றான பச்சைமலையில் உருவான சுவேதா ஆறுடன் முதலிலும், பின்னர் கல்லாருடனும் அயன் பேரையூர் அருகே கலக்கின்றது. இவ்விடத்திலிருந்து வெள்ளாறானது துவங்குகின்றது.
# கந்தர்மடம்

**கந்தர்மடம்** (*Kandarmadam*), இலங்கையின் வடமாகாணத்தில், யாழ்ப்பாண நகரத்துக்கு வடக்கில் சுமார் ஒரு கிலோ மீட்டர் தொலைவில் அமைந்துள்ள ஓர் ஊர் ஆகும். இது யாழ்ப்பாணம் - பலாலி வீதியில் அமைந்துள்ளது. கந்தர்மடத்துக்கு வடக்கில் திருநெல்வேலியும் கிழக்கில் நல்லூரும் தெற்கில் யாழ்ப்பாண நகரும் மேற்குத் திசையில் நீராவியடியும் வண்ணார்பண்ணையும் அமைந்துள்ளன. இது ஒரு வரலாற்று முக்கியத்துவம் மிகுந்த ஊராகும்.
# கந்தர்மடம்

## கோயில்கள்

இந்த ஊரில் பல கோயில்கள் உண்டு.
- பழம் வீதி, சித்தி விநாயகர் ஆலயம்
- பழம் வீதி, ஞான வைரவர் ஆலயம்
- கந்தர்மடம் நாக பூசணி அம்மன் ஆலயம்
# நீராவியடி

**நீராவியடி** இலங்கையின் வடமாகாணத்தில், யாழ்ப்பாண நகரத்துக்கு வடக்கில் சுமார் 1 கிலோ மீட்டர் தொலைவில் அமைந்துள்ள ஓர் ஊர் ஆகும். இலங்கையில் புகழ் பெற்ற யாழ்ப்பாணம் இந்துக் கல்லூரி இவ்வூரிலேயே அமைந்துள்ளது. வண்ணார்பண்ணை, யாழ்ப்பாண நகரம் ஆகியன இவ்வூரின் அருகிலுள்ள கிராமங்களாகும்.
# தமிழ் விக்கிப்பீடியா (நூல்)

தமிழ் விக்கிப்பீடியா நூல் வெளியிடப்பட்டது.]]  
**தமிழ் விக்கிப்பீடியா**, தேனி எம். சுப்பிரமணி எழுதிய ஒரு தமிழ் நூல். 2010ல் டெம்மி அளவில் 168 பக்கங்களில் வெளியானது.
# தமிழ் விக்கிப்பீடியா (நூல்)

## அணிந்துரை

தமிழ் விக்கிப்பீடியாவின் முதற்பக்கத்தை உருவாக்கி, தமிழ் விக்கிப்பீடியாவை தமிழ் உலகுக்கு அறிமுகம் செய்த ஐக்கிய அரபு அமீரகம், அபுதாபியில் கட்டிடக் கலைஞராக/பொறியாளராக உள்ள இ. மயூரநாதன் இந்த நூலுக்கு அணிந்துரை வழங்கியுள்ளார்.
# தமிழ் விக்கிப்பீடியா (நூல்)

## உள்ளடக்கம்

"தமிழ் விக்கிப்பீடியா" என்கிற இந்நூலில்  
1. தமிழ் விக்கிப்பீடியா அறிமுகம்
1. தமிழ் விக்கிப்பீடியா பகுப்புகள்
1. தமிழ் விக்கிப்பீடியா பயனர்கள்
1. தமிழ் விக்கிப்பீடியா கொள்கைகளும் வழிகாட்டல்களும்
1. தமிழ் விக்கிப்பீடியா பங்களிப்புகள்
1. தமிழ் விக்கிப்பீடியா பயிற்சிக் கட்டுரைகள்
1. தமிழ் விக்கிப்பீடியா கட்டுரைகள் உருவாக்கம்
1. தமிழ் விக்கிப்பீடியா கட்டுரை படிமங்கள்
1. தமிழ் விக்கிப்பீடியா கட்டுரை வார்ப்புருக்கள்
1. தமிழ் விக்கிப்பீடியா கட்டுரை அட்டவணைகள்
1. தமிழ் விக்கிப்பீடியா கட்டுரை செயலிகள்
1. தமிழ் விக்கிப்பீடியா அண்மைய மாற்றங்கள்
1. தமிழ் விக்கிப்பீடியா பிற வழிமுறைகள்
1. தமிழ் விக்கிப்பீடியா கட்டுரைகள் தரமறிதல்
1. தமிழ் விக்கிப்பீடியா முதற்பக்கம்
1. தமிழ் விக்கிப்பீடியா நடப்பு நிகழ்வுகள்
1. தமிழ் விக்கிப்பீடியா முக்கியப் பயனர்கள்
1. தமிழ் விக்கிப்பீடியா ஆண்டறிக்கை மற்றும் புள்ளி விபரங்கள்
1. விக்கிமீடியா பிற திட்டங்கள்
1. தமிழ் விக்கிப்பீடியா அழைப்பு  
எனும் 20 தலைப்புகளின் கீழ் நூலின் உள்ளடக்கம் அமைந்துள்ளது.
# தமிழ் விக்கிப்பீடியா (நூல்)

## உள்ளடக்கம்

### தமிழ் விக்கிப்பீடியா அறிமுகம்

இத்தலைப்பில் இணையம், என்சைக்ளோபீடியா எனும் கலைக்களஞ்சியம், இணையக் கலைக்களஞ்சியம், விக்கிப்பீடியா, பிற மொழி விக்கிப்பீடியாக்கள், தமிழ் விக்கிப்பீடியா போன்ற உள் தலைப்புகளில் செய்திகள் தரப்பட்டுள்ளன.